Lav et referat af nedenstående tekst:

Tekst:
Alt godt fra havet skal fejre Hirtshals. Byen fejrer 100 års fødselsdag - og det har Vendsyssel Teater og Nordsøen Oceanarium valgt at fejre i fællesskab med dukketeaterforestillingen "Havfruen fra Hirtshals". Og her bliver der, med udgangspunkt i det, der har skabt Hirtshals, blandt andet mulighed for at møde de to hovedroller; krabben Kalle og muslingen Malte. - Det var med udgangspunkt i, at naturen og havet naturligvis også skulle spille en stor rolle i det lille stykke, vi ville dedikere til Hirtshals, fortæller Jørgen Bing fra Vendsyssel Teater. - Sådan et teaterstykke eller dukkespil som det her, det har vi nok ikke lige prøvet før. Men der kommer noget viden ud til børnene omkring livet i Nordsøen, og der er vi rigtig glade for, at vi kan være med, siger Ole Kjærsgaard Nielsen, arrangement- og sponsorchef, Nordsøen Oceanarium. Forestillingen har premiere på Nordsøen Oceanarium den 19. marts. Se indslaget om jubilæumsforestillingen herover.

Referat:
Når Hirtshals' 100 års fødselsdag i år skal fejres, bliver det blandt andet med en speciel dukketeateropsætning om havet.